ഉടനെയൊന്നും വിരമിക്കുന്നില്ല, അടുത്ത ലക്ഷ്യം അക്കാര്യം ഛേത്രി മനസുതുറക്കുന്നു ഇന്ത്യന് ദേശീയ ഫുട്ബോള് ടീം കഴിഞ്ഞ കുറേ നാളുകളായി സുനില് ഛേത്രിയുടെ തോളിലേറിയാണ് സഞ്ചരിക്കുന്നത്. 37ാം വയസിലും പ്രഹരശേഷി കുറയാത്ത ബൂട്ടുമായി തിളങ്ങുന്ന ഛേത്രിയാണ് പല മത്സരങ്ങളിലും ടീമിന്റെ രക്ഷകന്. സാഫ് കപ്പില് നിരാശപ്പെടുത്തുന്ന ടീം പ്രകടനത്തിനിടയിലും ഇന്ത്യയെ ഫൈനലിലെത്തിച്ചത് ഛേത്രിയുടെ മികവാണെന്നതില് ആര്ക്കും തര്ക്കം കാണില്ല. ഇതിനിടെ ഛേത്രി വിരമിക്കാന് തയ്യാറെടുക്കുകയാണെന്ന് ചില അഭ്യൂഹങ്ങള് പരന്നിരുന്നു. എന്നാല് ഇക്കാര്യങ്ങള് ഛേത്രി തന്നെ നിഷേധിക്കുകയാണ്. അടുത്ത കുറച്ച് വര്ഷത്തേക്കെങ്കിലും താന് എവിടേയും പോകുന്നില്ല എന്നാണ് ഛേത്രി മാധ്യമങ്ങളോട് പറഞ്ഞത്. ഏറ്റവും കുറഞ്ഞത് അടുത്ത കുറച്ച് വര്ഷം കൂടി ഞാന് ഇവിടെ തുടരും, അടുത്ത ഏഷ്യാ കപ്പിന് യോഗ്യത നേടുക എന്നതാണ് ഇനിയുള്ള പ്രധാനപ്പെട്ട ദൗത്യം, എനിക്കറിയാം ഈ ടീമിന്റെ പ്രകടനം ആരാധകര്ക്ക് പ്രതീക്ഷിക്കാന് അധികം വകയൊന്നും നല്കിയിട്ടില്ല എന്ന്, എങ്കിലും ഏഷ്യാ കപ്പിന് യോഗ്യത നേടുകയെന്നതെങ്കിലും ഞങ്ങള് ചെയ്യേണ്ടതുണ്ട്, ഏഷ്യയിലെ ഏറ്റവും മികച്ച ടീമുകളുമായി ഏറ്റമുട്ടാന് കഴിയണം ഞങ്ങള്ക്ക്, ഛേത്രി പറഞ്ഞു.